Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Strategija razvoja kulture v Mestni občini Maribor 2022-2026
2021-09-01 08:00 - 2022-08-31 17:00 (Europe/Paris) | Maribor, Upravna enota Maribor, 2000
Mestna občina Maribor (MOM) je septembra 2021 začela s pripravo novega lokalnega programa kulture – Strategije razvoja kulture v MOM za obdobje 2022–2026 (SRK). Gre za razvojni dokument, ki bo nasledil pretekli lokalni program kulture, veljaven med letoma 2015 in 2020.
Lokalni program kulture je dokument, s katerim lokalna skupnost opredeli in razvojno načrtuje javni interes na področju kulture, prioritete, ukrepe ter cilje in kazalce za njihovo doseganje. Njegovo pripravo mestnim občinam narekuje 14. člen Zakona o uresničevanju javnega interesa za kulturo (ZUJIK). Za pripravo dokumenta je v MOM pristojen Urad za kulturo in mladino.
V skladu s potrjenimi izhodišči in metodološko zasnovo je bila na začetku septembra 2021 s sklepom župana imenovana strokovna komisija za pripravo SRK v sestavi dr. Karolina Babič, Urška P. Černe, Aleš Novak, Marko Podjavoršek in Mojca Redjko. Koordinator skupine je mag. Klemen Brvar, vodja Urada za kulturo in mladino.
Strokovna komisija je v izhodišče priprave SRK postavila ključne cilje: kulturo celostno osvetliti in jo premisliti iz različnih vidikov, skupnostno uskladiti pogled na prihodnji razvoj kulture, upoštevati integrativni pristop v skladu s sodobnim, trajnostnim načinom bivanja ter pripraviti uresničljiv, a hkrati ambiciozen razvojni dokument z razvojnimi usmeritvami za daljše časovno obdobje.
Proces nastajanja SRK je razdeljen na več faz, ki si načeloma sledijo linearno, a se tudi prepletajo. Analitična in participativna faza sta bili ob koncu januarja 2022 v veliki meri zaokroženi, strokovna komisija je trenutno v fazi sinteze. Sledila bo sklepna faza – javna obravnava osnutka SRK in njegova redakcija na osnovi ugotovitev ter sprejem in potrditev strategije v Mestnem svetu MOM.
*
V analitični in participativni fazi je bila izvedena množica aktivnosti. Opravljen je bil pregled uresničevanja ukrepov Lokalnega programa za kulturo 2015–2020, ki omogoča sistematičen in poglobljen vpogled v vključevanje ciljev in uresničevanje ukrepov preteklega razvojnega obdobja (dokument je dostopen tukaj). Delovna skupina je segmentirala dvanajst ciljnih skupin, ki jih je vključevala na različne načine: preko diferenciranih anket, spletnih vprašalnikov, individualnih pogovorov, delovnih srečanj fokusnih skupin, panelnih srečanj, področnih predstavitev in razprav.
Pregledani so bili evropski in državni strateški dokumenti na področju kulture ter na stičnih področjih, obravnavana so bila področja delovanja nevladnih organizacij, ki delujejo v kulturi, in samostojnih kulturnih ustvarjalcev, javnih kulturnih zavodov, ljubiteljske kulture, zainteresirane javnosti (nagovorjeni so bili ustvarjalci, producenti, premišljevalci kulture), splošne javnosti, organizacij znanja in kulturno-umetnostne vzgoje, delovanja kulturno-kreativnih industrij, socialnega vključevanja na področju kulture, delovanja mestnih četrti in krajevnih skupnosti ter področje večkulturne in mednarodne skupnosti; prečesani so bili kulturno turistični potenciali; k sodelovanju so bili povabljeni mestni svetniki in svetniške skupine. Za izbrana področja ustvarjanja so ekspertize pripravili zunanji področni strokovnjaki.
Doslej je v procesu priprave strategije na različne načine sodelovalo čez 1.000 posameznikov.
Mestna občina Maribor

Anton Nowak, slikar in grafik (1865– 1932)
2022-01-29 00:00 - 2022-05-15 00:00 (Europe/Paris) | Maribor center / UGM Kabinet (Strossmayerjeva 6, Maribor)
Umetnostna galerija Maribor predstavlja prvo razstavo v Mariboru rojenega slikarja Antona Nowaka.
Bil je akademsko šolan slikar, ki se je v svojem času uveljavil na Dunaju, bil je ustanovni član dunajske secesije, vodil je slikarsko šolo v Brnu – v Mariboru in Sloveniji pa je ostal domala povsem neznan.
Dela iz umetnikove zapuščine je Pokrajinskemu muzeju Maribor leta 1945 podarila umetnikova sestra, ki je do konca druge svetovne vojne z družino živela v Mariboru. Okrog 70 Nowakovih slik je nato postopoma prešlo v zbirko Umetnostne galerije Maribor, nekaj jih je ostalo v zbirki Pokrajinskega muzeja Maribor. O umetniku je bilo do pred kratkim znanih le nekaj osnovnih biografskih podatkov, zato sta se obe instituciji posvetili raziskovanju njegovega življenja in umetniškega opusa.

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Anja Jerčič Jakob / Ilustracije
2022-02-10 10:00 - 2022-05-08 00:00 (Europe/Paris) | Maribor center / Strossmayerjeva 6
Anja Jerčič Jakob, slikarka in pedagoginja, v UGM Šopu predstavlja še en pomemben vidik svojega ustvarjanja – ilustracijo.
Predvsem gre za knjižno ilustracijo za otroke, ki jo je objavljala v otroški reviji Galeb. Od leta 2016 pa so nastale tudi štiri slikanice, v katerih likovno dopolnjuje pesmi Jureta Jakoba. Ilustriranje ni Anjino primarno področje ustvarjanja, in ker ni v ilustratorski rutini, ji prav to ponuja več možnosti eksperimentiranja in raziskovanja različnih tehnik in izrazov. V vsaki slikanici je nastal svojstven likovni jezik, ki je z izrazito slikarsko govorico spregovoril v sozvočju z besedami. Zadnja slikanica z naslovom Vranja potovanja je izšla 2021. Vrane, ki potujejo s kolesi, čolni, baloni in si samo od daleč ogledujejo hrupne avtomobile ali pošastnega črva – avtobus, so priklicale idejo črno-belega v tehniki izpiranke. Tehnika umetnici ponuja velik izziv, saj ji končno upodobitev razkrije šele v zadnji fazi izpiranja z vodo.

Povezava do originalnega članka

LITERARNI NATEČAJ ZALOŽBE LITERA ZA NAJBOLJŠI ROMAN
2022-02-21 00:00 - 2022-09-15 00:00 (Europe/Paris) | založba Litera
Založba Litera ob svoji dvajsetletnici delovanja razpisuje javni natečaj za nagrado novo obzorje za najboljši slovenski roman v vrednosti 12.000,00 EUR. Nagrada vključuje honorar za izid nagrajenega romana pri založbi Litera v letu 2023.
Avtorji/-ice lahko sodelujejo s svojim avtorskim, še neobjavljenim romanom v slovenskem jeziku, ki ne obsega manj kot 7 avtorskih pol in več kot 15 avtorskih pol, pri čemer šteje ena avtorska pola 30.000 znakov s presledki. Natečaj vključuje tudi žanr kriminalke.
Svoja dela naj sodelujoči/-e pošljejo v tiskani obliki na naslov: Založba Litera, Gosposvetska c. 83, 2000 Maribor (s pripisom Za natečaj novo obzorje) najpozneje do 15. 9. 2022. V e-obliki naj sodelujoči/-e pošljejo dela na e-naslov
natecaj.litera@gmail.com.
Komisija, ki jo sestavljajo dr. Alojzija Zupan Sosič, mag. Gabriela Babnik in Aljaž Krivec, bo izbrala peterico najboljših del in razglasila prejemnika/-ico nagrade novo obzorje najpozneje do 15. 11. 2022. Ostala štiri dela bo založba Litera odkupila za izid v letu 2023. Komisija si pridržuje pravico, da nagrade ne podeli nobenemu od prispelih del.

Povezava do originalnega članka

Vlatka Škoro: Pol človek, Paul Newman in Krdelo
2022-03-04 19:00 - 2022-04-09 00:00 (Europe/Paris) | Maribor center / MMC KIBLA / KiBela (Ulica kneza Koclja 9, Maribor)
Vljudno vabljeni na samostojno razstavo hrvaške kiparke Vlatke Škoro.
Otvoritev: petek, 4. marca 2022, ob 19. uri v KiBeli.
Živalske skulpture, ki se jim je umetnica posvetila v zadnjih letih, nas navdajajo z neko domačnostjo in celo ljudskostjo. Kljub realističnemu videzu globlji pogled razkriva njihove značaje, subtilno psiho. Krdelo afriških psov in monumentalno antropomorfno bitje, čigar človeško-živalske poteze se zdijo bizarne, v svoji fascinantnosti nosijo sporočilo o svetu in človeku ter njuni simbiozi in odgovornosti do narave.
Odpiralni čas:

pon-pet: 10.00-18.00
sob: 10.00-14.00

Povezava do originalnega članka

STIK – skupinska razstava študentk_ov ALUO
2022-03-10 18:00 - 2022-04-15 18:00 (Europe/Paris) | K18WD-30
STIK – skupinska razstava študentk_ov ALUO
Vabljena_a na otvoritev skupinske razstave študentk_ov ALUO, Kontakt, ki bo v četrtek, 10. 3. 2022 ob 18.00 v K18WD-30* v Vetrinjskem dvoru.

Razstavljajo študentke in študenti Akademije za likovno umetnost v Ljubljani: Ajda Podgorelec, Dora Dacar, Lara Ocvirk, Patricija Pirc, Hana Zadnikar, Ana Marija Palir Nina Munih, Mark Šircel, Lucija Klauž in Januš Suša

Razstava bo na ogled do 15. 4. 2022 vsak delavnik med 10.0010.00 in 15.00.15.00. Po predhodnem dogovoru je ogled možen tudi ob drugih urah.

Z željo raziskati meje pojma stik, umetnice in umetniki pojem secirajo znotraj lastnih specifičnih polj zanimanja in v različnih medijih, ki obsegajo slikarstvo, kiparstvo, film, video in intermedijske projekte. Avtorice in avtorja, ki so še vedno v procesu intenzivnega izpraševanja in oblikovanja lastnega pogleda na širše okolje, preizkušajo hipotezo, da je med njihovimi gledišči in razumevanji tega pojma ter njihovimi različnimi umetniškimi pristopi, mogoče vzpostaviti povezavo. Vsem je namreč skupno, da gre za njihov prvi stik z razstavnim prostorom in mehanizmom razstavljanja. Osredotočajo se na točke kontakta v procesu nastanka in razstavljanja umetniškega dela – stik med umetnico ali umetnikom in materialom, nastalim umetniškim delom in razstavnim prostorom ter širšim okoljem, gledalko in gledalcem. Proces vzpostavljanja stika med temi točkami razumejo kot pomembnejši od posameznega umetniškega dela, katerega dokončanje je v mnogih primerih ponujeno gledalcu. Umetnice in umetnika tematizirajo kontakt kot način nadzora v digitalnem okolju, ki se stika in preteka v fizično, v katerem beležijo in raziskujejo stike, ki oblikujejo človekovo osebnost ali oblikujejo okolje za stik naključnih obiskovalcev ter razmišljajo o vlogi takšnih ali drugačnih stičišč v vsakdanjem življenju.

* Razstaviščno dejavnost Galerije K18 Pekarna Magdalenske mreže začasno nadaljuje v prostorih Razstavišča Vetrinjski, Vetrinjski dvor – Narodni dom Maribor, Vetrinjska ulica 30 >> K18WD-30.

Dogodek bo potekal v skladu s priporočili NIJZ za preprečevanje in obvladovanje okužb koronavirusa.

Razstavo pripravljamo v sodelovanju z Vetrinjskim dvorom – Narodni dom Maribor.

18. Festival komedije Pekre
2022-03-11 - 2022-04-03 | Dom kulture Pekre
KORONAVIRUS NI ŠALA,
PRAV ZATO SE MORA KOMEDIJA NADALJEVATI
Dve leti je minilo odkar smo bili po samo dveh odigranih predstavah na pekrskem odru prisiljeni odpovedati Festival komedije Pekre. Dve leti, odkar se je javno življenje, kot smo ga poznali, ustavilo.
Najprej za dva tedna. Potem dlje. V upanju, da nam bo uspelo s festivalom nadaljevati, smo ga prestavili prvič, v mesec maj. S težkim srcem in veliko prilagoditvami nato še v september leta 2020, a ni nam bilo usojeno. Prvič v zgodovini festivala smo ostali brez smeha, brez veselja in brez pobega k našim najljubšim … veseloigram. Tako smo bili prikrajšani za tisto, česar se v vsako letu v marcu najbolj veselimo – za odbite komedije s krasnimi igralci. Za fantastične režije z izjemnimi kostumi, predanimi odrskimi delavci in tehničnim osebjem.
Lani smo ga z veliko mero sreče izpeljali, okrnjenega. Pa vendar. Uspelo nam je. Čeprav težko, z veliko manj obiska kot sicer. Naše občinstvo je bilo prestrašeno. Korona nam je vsem vzela veliko. Naše drage, našo sproščenost in naše komedije. Ampak, mi se ne damo. Pekrčani smo posebni ljudje. Podobno kot leta 1991 tudi zdaj vztrajamo in ostajamo. Zato, pozdravljen 18. Festival komedije Pekre, najboljši festival ljubiteljskih dramskih skupin v Sloveniji in zamejstvu! Pa čeprav s PCT, maskami in medsebojno razdaljo.
Aleksandra Lovrenčič

PROGRAM

Razstava: ninapišezgodbe
2022-03-21 18:00 - 2022-04-07 18:00 (Europe/Paris) | Vetrinjski dvor
Na dan poezije, 21. marca, bomo ob 18. uri otvorili razstavo del Nine, ki piše zgodbe.
ninapišezgodbe o sebi pravi:
“So mi rekli, da preveč govorim … pa sem začela raje pisat.”
Po dogodku sledi druženje ob vinu v Wetrinsky café.
Več o avtorici in razstavi:
ninapišezgodbe. No, saj v njih tudi živim. Predvsem takrat, kadar obupano iščem ljubezen na ulici, zvečer, tam, kjer je ni. Misliš, da sem tukaj, da sem opažena, ko sebe več ne najdem, in da še v temi iščem izgovore? Da se rada utapljam v čajnih žličkah upanja in veselo štejem poljube, kadar prečkam rdečo na prehodu za pešce?
Razstava bo na ogled do 7. 4. 2022.

Organizira: Tovarna urbane kulture

Povezava do originalnega članka

Razstava: Platforma konS v Mariboru (2019-2023)
2022-03-22 10:00 - 2022-04-15 18:00 (Europe/Paris) | Galerija Media Nox
Mladinski kulturni center Maribor, platforma konS in Galerija Media Nox od 22. marca do 15. aprila vabijo na ogled razstave Platforma konS v Mariboru (2019–2023), na kateri bodo predstavljena dela, ki so bila doslej ustvarjena pod okriljem aktivnosti platforme konS.
Mladinski kulturni center Maribor ima skozi nacionalno Platformo za sodobno raziskovalno umetnost – konS – priložnost, željo in tudi evropska kohezijska sredstva, da postavi ter mestne deležnike poveže v izobraževalno vozlišče za vse generacije in vse nivoje znanj, da vzpostavi povezovanje sodobnih raziskovalnih umetnosti z Univerzo v Mariboru in inštituti ter zgradi mostove do gospodarstva.
Skozi nadgradnjo dosedanje in vzpostavljanje nove infrastrukture projekt odpira prostore inovacij, ki nam jih preplet umetnosti, znanosti in tehnologije ponuja. Galerijsko-dokumentarna postavitev Platforma konS v Mariboru (2019–2023) v prostorih Media Nox ponuja pregled dela do zdaj in vizijo za naprej.
Več o platformi konS: https://kons-platforma.org/

Povezava do originalnega članka

Čez sedem let vse prav pride / Razstavni inkubator
2022-03-31 19:00 - 2022-04-28 19:00 (Europe/Paris) | GT 22 22 Glavni trg Maribor, Upravna enota Maribor, 2000 Slovenia
Otvoritev razstave na temo (ne)ekološke mode:
ČETRTEK, 31. 3. 2022 // 19.00 // na ogled do 28. aprila
Razstavljajo: Gaja Đukanović Babič, Zala Hrastar, Anja Kužnik, Lara Mavrič, Samanta Pahole, Irena Skotnik, Tomaž Tomljanović, Nejc Trampuž, Helena Vrbanac, Tjasha Zavec, Neža Ambrožič, Tisa Praprotnik
Več na: https://fb.me/e/5tq6COvd5

𝕍𝕒𝕓𝕝𝕛𝕖𝕟𝕚 𝕟𝕒 𝕠𝕥𝕧𝕠𝕣𝕚𝕥𝕖𝕧 𝕣𝕒𝕫𝕤𝕥𝕒𝕧𝕖 𝕧 č𝕖𝕥𝕣𝕥𝕖𝕜 𝟛𝟙. 𝟛. 𝕠𝕓 𝟙𝟡.𝟘𝟘 𝕧 𝔾𝕋𝟚𝟚!

Razstavljajo: Gaja Đukanović Babič, Zala Hrastar, Anja Kužnik, Lara Mavrič, Samanta Pahole, Irena Skotnik, Tomaž Tomljanović, Nejc Trampuž, Helena Vrbanac, Tjasha Zavec, Neža Ambrožič, Tisa Praprotnik
Razstavni inkubator je eksperimentalni projekt aktivističnega gibanja Mladi za podnebno pravičnost (MZPP) in umetniške skupnosti oz. izobraževalnega laboratorija GT22 v Mariboru. Inkubator je nastal kot del pilotnega Tedna eko mode, ki skozi različne dogodke in aktivnosti (https://fb.me/e/1nuZP9QJf) naslavlja problematiko hitre mode in ekološke alternative ustaljenim modnim praksam.

V skladu z željo po iskanju novih, eksperimentalnih modelov delovanja in v skladu z vrednotami MZPP smo zastavile_i tudi princip poteka priprav na razstavo in njen format. V kolektivnem duhu smo avtorice_je kar se da vključili v razstavne procese: vse_i, ki so delo poslale_i na poziv, so tudi sodelovale_i pri izboru del, naslova razstave in postavitve. Na razstavi Čez sedem let vse prav pride se predstavlja 12 avtoric in avtorjev iz različnih ustvarjalnih smeri, različnih starosti in z različnimi strokovnimi znanji; od modnih oblikovalcev_k in umetnikov_ic, do oseb z doktoratom naravoslovnih ved, študentk_ov in srednješolk_cev. Dela, ki so ustvarjena v različnih medijih bodisi nosijo kritiko škodljivih modnih praks bodisi razstirajo nove poti in primere dobrih trajnostnih praks ter tako tvorijo skupnosten poziv javnosti h korenitim spremembam.
Modna industrija je drugi največji porabnik vode in proizvede do 10 % svetovnih emisij CO2 ter močno prispeva k onesnaževanju rek in oceanov z mikroplastiko (1: go.nature.com/3q7nQN2). Modna industrija je ena najbolj hiper-kapitalističnih industrij: proizvaja dobrine za kratkotrajno uporabo, je izjemno globalizirana in deluje v izrazito nepravičnem duhu: delavke in delavci, med katerimi je tudi veliko otrok, so pogosto podplačani_e, okoliščine v katerih delajo pa so zdravju škodljive in celo smrtonosne; poleg pogostih obolenj zaradi dela s kemikalijami je najbolj razvpit primer, ko se je slabo vzdrževana tovarna zrušila in pod sabo pokopala 1134 tekstilnih delavk_cev.

Povezava do originalnega članka

To noč sem jo videl
2022-04-03 18:00 (Europe/Paris) | Stara dvorana
Drago Jančar, Janez Pipan
Scenska balada v treh slikah
Režija: Janez Pipan

Predstava traja 4 ure in 20 minut ter ima 2 odmora. Premiera: 24. september 2021, Stara dvorana

Koprodukcija Drame SNG Maribor, Burgteatra Dunaj, Jugoslovenskega dramskega pozorišta Beograd in Cankarjevega doma Ljubljana.
Brezčasna zgodba o času, ki nekatere spremeni v ljudi, druge pa v pošasti
Drago Jančar je velikan slovenske, evropske in svetovne literature. Brezčasen, mojstrski pripovedovalec se v svojih romanih, novelah, kratkih zgodbah in dramah dotika globokih ran Slovenije in našega širšega kulturnega prostora, tako imenovane Mitteleurope. Njegove zgodbe segajo v bližnjo ali daljno preteklost, v današnji kruti kapitalistični moment, v neimenovane prostore nesvobode, včasih bivajo v metafori ali pa, kot se zgodi le največjim, sestavijo vse elemente pripovedi, vse svoje
pisateljske značilnosti in pripovedne kvalitete v brezčasno mojstrovino, kot je roman To noč, ko sem jo videl.
Odrska postavitev romana To noč sem jo videl je eden najambicioznejših umetniških projektov v zgodovini samostojne Slovenije. Nastal bo kot koprodukcija med dunajskim Burgteatrom (pod vodstvom Martina Kušeja), srbskim Jugoslovenskim dramskim pozorištem ter Cankarjevim domom. Koprodukcija z mednarodno zasedbo ni nastala zaradi naključnih povezav, ampak je logična posledica vsebine romana. Pet pripovedovalcev, ki v romanu govorijo pretresljivo zgodbo Veronike Zarnik, je namreč različne
narodnosti. Vsak od njih odstira Veronikino usodo z njegove oziroma njene perspektive – srbski oficir Stevan, Veronikin ljubimec, njena dementna mati, nemški zdravnik, hišna gospodinja Joži ter ostareli partizan Jeranek odvijejo zamotan klobčič ljubezni, ljubosumja, poguma, pa tudi krutosti, izdaje, vsega človeškega. Čeprav gre za pet prvoosebnih zgodb, so te polne dogodkov, situacij. Ljubezenska zgodba med Veroniko in Stevanom, vihra druge svetovne vojne, Veronikina končna usoda, pa vsi
pisani, izjemno izpisani karakterji, ki kličejo po utelešanju odlične mednarodne igralske zasedbe.
Janez Pipan, ki je pripravil odrsko priredbo in uprizoritev tudi režiral, je intelektualec neznanskih širin, ki se je z Jančarjem srečal že v uspešni postavitvi njegovega romana Katarina, pav in jezuit na odru ljubljanske Drame, ki jo je Pipan dolga leta uspešno vodil. Za uspešno odrsko postavitev takega romana, kot je To noč sem jo videl, ni dovolj “le” režijska vizija. Potrebne so življenjske izkušnje, širina, načitanost, predvsem pa ljubezen in spoštovanje do vsega, kar je človeško, krhko.
Pipanova adaptacija teksta ohrani kronološko razdrobljenost, a se nasloni na dele romana, ki so situacijsko najbolj bogati in zanimivi. Gre za sodobni, poetični realizem, kjer se leta izkušenj zrcalijo v umirjeni, dostojanstveni režijski poetiki, ki odlično sovpada z zadržanim, dodelanim, izpiljenim Jančarjevim slogom.

Zasedba
Veronika Zarnik – Nataša Matjašec Rošker
Leo Zarnik – Blaž Dolenc
Stevan Radovanović – Milan Marić
Major Ilić – Nebojša Ljubišić
Gospa Josipina – Milena Zupančič
Peter, njen mož/Filip, Leov brat – Davor Herga, Uroš Smolej k. g.
Horst Hubmayer, oficir Wehrmachta – Daniel Jesch
Joži, gospodinja – Mateja Pucko
Jeranek, delavec in partizan – Matevž Biber
Jeranek v poznejših letih – Vladimir Vlaškalić
Pevka (iz Vranja) – Mirjana Šajinović
Angleški vojak, stražar – Anže Krajnc
Fani, kuharica – Irena Varga
Franc, strežnik – Ivica Knez
Vito, pianist – Robert Mraček
Pesnik – Matija Stipanič, Robert Korošec, Aleš Valič
Wallner, esesovec, poveljnik Gestapa v Kranju – Alfonz Kodrič
Kostja, komisar – Kristijan Ostanek
Peter, partizan in oficir Ozne – Nejc Ropret
Janko Kralj – Petja Labović
Medicinska strežnica – Mojca Simonič
Vojak – Dane Radulović
Trobači – Anže Krajnc (trobenta), Matjaž Kaučič (trobenta), Žan Pečenik (evfonij), Ivica Knez (bobni)
Gostje na Podgorskem – Davor Herga
Vito, pianist – Robert Mraček
Gostje na Podgorskem – Matija Stipanič, Mirjana Šajinović, Mojca Simonič, Nejc Ropret, Kristijan Ostanek
Kosci – Davor Herga, Nejc Ropret, Kristijan Ostanek
Žanjici – Mirjana Šajinović, Mojca Simonič
Scenograf Marko Japelj, avtorica videa Vesna Krebs, kostumograf Leo Kulaš, skladatelj in izvajalec scenske glasbe Milko Lazar, korepetitor in avtor glasbenih priredb Robert Mraček, oblikovalec svetlobe Andrej Hajdinjak, oblikovalec odrskega giba in borilnih veščin Sergio Moga, lektorica Metka Damjan, prevajalca romana v nemški jezik Klaus Detlef Olof in Daniela Kocmut, prevajalka romana v srbski jezik Ana Ristović, prevajalki na vajah za nemški jezik Brabara Lečnik in Tjaša Šket, prevajalka
pesmi Počiva jezero v tihoti v španski jezik Mojca Medvedšek, asistent režije Žiga Hren (študent AGRFT), asistentka kostumografa Lara Kulaš, asistent skladatelja Marjan Peternel, za potrebe uprizoritve sta prevod priredila Klaus Detlef Olof in Daniela Kocmut.
V uprizoritvi sta uporabljeni pesmi “Ob uri mraka” in “V požarih plamteče ljubezni” Pavla Golie iz zbirke Pesmi o zlatolaskah (1921) in pesem “Slovenska” Ivana Roba.
V uprizoritvi so uporabljene skladbe: Bože pravde (izvajalec: Beograjska filharmonija, živa izvedba, Youtube), Marširala kralja Petra garda (Youtube), Hej brigade (Matej Bor, Karol Pahor, priredba Stjepan Dlesk, izvajalec Partizanski pevski zbor in godba milice, dirigent Radovan Gobec), Svobodna Slovenija (Pavel Šivic, France Kosmač, Mile Klopčič, priredba Vinko Štrucl, izvajalec Partizanski pevski zbor in godba milice, dirigent Radovan Gobec); Robert Mraček je za uprizoritev priredil
naslednje skladbe: Počiva jezero v tihoti (slovenska ljudska, izvajalec Mešani pevski zbor SNG Maribor), Tutti Mi Chiamano Bionda, La Mula de Parenzo, Die Wacht am Rhein, Je pa davi slanca pala, Otvori mi belo Lenče, Da znaeš mori mome.
V uprizoritvi je uporabljen motiv iz slike Kolona Ive Šubica.

Nakup kart

Povezava do originalnega članka

Profesor Kuzman mlajši (18. Festival komedije Pekre)
2022-04-03 19:00 (Europe/Paris) | Okolica / Dom kulture Pekre (Bezjakova ulica 4, Limbuš)
ZAKLJUČEK FESTIVALA
Uroš Kuzman nas popelje na ekskurzijo po spominih na piflanje, plonkanje, pisanje in špricanje. Uroš, edini slovenski komik z doktoratom iz matematike, je v tej krohotanja in hihitanja polni blok uri profesor, ki smo si ga vsi vedno želeli: sproščen, duhovit in ga bolj kot golo predavanje zanima to, da iz nas izvleče največ – smeha. S predstavo Profesor Kuzman mlajši je nastopil že skoraj 200-krat in vedno navdušil še tako raznoliko publiko.
Predstava traja: 120 minut
Vstopnice:

vstopnica za zaključno predstavo = 12,00 EUR
Vstopnice bodo na voljo 2 uri pred predstavo v Domu Kulture Pekre.

Obiskovalci se morajo držati priporočil za preprečevanje okužbe z virusom SARS-CoV-2.

Povezava do originalnega članka

Filmske nedelje (in sobote) v Lutkovnem: Odpuščanje
2022-04-03 19:00 - 2022-04-09 00:00 (Europe/Paris) | Lutkovno gledališče Maribor
3. in 9. 4. 2022 ob 19.00, Lutkovno gledališče Maribor
Filmske nedelje (in sobote) v Lutkovnem:
Odpuščanje

Pronicljiva in pretresljiva observacija patriarhalne družbe, ujete med napol pozabljeno preteklostjo in negotovo sedanjostjo. Film je prejel glavno nagrado Mednarodnega festivala dokumentarnega filma Dokudoc 2021 – DOKUDOC IZBRANI 2021.

* ODPUŠČANJE

Marija Zidar / Slovenija, Črna gora, Kosovo / 2021 / 82 min
Vertigo / albanščina s slovenskimi podnapisi

V albanskem visokogorju je v trpkem sporu med družinama v sorodu ubito 18-letno dekle. Na njenega očeta lokalni škof in vodja nevladne organizacije iz prestolnice pritiskata, naj hčerinemu morilcu, ki je v zaporu, in tudi njegovi družini ne le odpusti v krščanskem duhu, pač pa naj se z njimi spravi – kot je nekoč veleval starodavni albanski zakonik, Kanon.

Napovednik: https://bsf.si/sl/film/odpuscanje/#trailer4014
Več informacij: https://www.filminmaribor.com/event/odpuscanje

»Filmska drama Odpuščanje govori o konkretnih in svetovnih razmerah hkrati. Konflikt med dvema družinama hkrati ponazarja tudi konflikt med družbenimi konteksti v sodobnem svetu. Pomeni ideologij so nam skriti, prav tako kot obrazi sosedov. Če se kot pijanec plota držimo samo in predvsem tradicije, potem izgubimo priložnost spoznati sedanjost in tudi prihodnost. « – žirija Dokudoc, ki so jo sestavljali Jan Gogola jr., Rok Biček in Uja Irgolič

program pomladnih filmskih nedelj in sobot v lutkovnem 2022

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

spletna stran film in maribor

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v koprodukciji z Lutkovnim gledališčem Maribor in sofinanciranjem Mestne občine Maribor.

Povezava do originalnega članka

Mreža »Prostovoljstvo v Mariboru« obeležuje 13. Dan za spremembe
2022-04-04 00:00 - 2022-04-09 00:00 (Europe/Paris) | različne lokacije
4. – 9. 4. 2022, različne lokacije
Mreža »Prostovoljstvo v Mariboru« obeležuje 13. Dan za spremembe
Dan za spremembe bo v letošnjem letu potekal v soboto, 9. 4. 2022, pod sloganom
»Soustvarjamo skupnost«. Članice mreže »Prostovoljstvo v Mariboru« so ponovno pripravile zbir pestrih aktivnosti, s katerimi želijo opozoriti na pomen prostovoljstva v lokalnem okolju in spodbuditi morebitne oklevajoče, da vsaj na ta dan postanejo prostovoljke_ci in soustvarjajo skupnost.
V kolikor se želite kateri izmed aktivnosti priključiti, se, prosimo, obrnite na kontaktno osebo navedeno pod vsako aktivnostjo.

REPS
Hospic OE Maribor
Gustav Šilih in Škofijska gimnazija
ZPM, Slovenska filantropija in Srednja ekonomska
Salezijanski mladinski center
Toti DCA
DSO Tezno
Mariborska kolesarska mreža
MKC Maribor
Pekarna Magdalenske mreže

Kinološko društvo za reševalne pse REPS Maribor
REPS, ki je s svojimi reševalnimi prijatelji vedno pripravljen na hiter odziv, je Dan za spremembe obeležil že 19.3.2022 od 14.00 ure naprej na Rotovškem trgu v Mariboru. Durštvo je prikazalo vajo iskanja pogrešanih oseb zasutih v ruševini s pomočjo reševalnih psov z imenom REŠEVALCI Z MRZLIMI SMRČKI. Med ruševine so umestili markerje, ki so »simulirane« pogrešane osebe. Iskalni tim (pes in vodnik) sta preiskovala ruševine. Ko je reševalni pes ujel dovolj vonja po človeku, je zalajal in tako nakazal mesto, kjer so bili pogrešani zasuti. Zelo so bili veseli, ker se je tokrat na njihovo prošnjo odzval tudi župan MOM skupaj z izvajalcem rušitve in koordinacijske služba MOM.
KDAJ: 19. 3. 2022
KJE: Rotovški trg

Hospic OE Maribor
Društvo bo Dan za spremembe obeležilo dne, 5. 4. 2022, ko bodo ob 17. uri v prostorih Toti DCA, ko bodo organizirali predavanje Nene Dautanec o odpuščanju. Napoved predavanja: Vsi mi se kdaj pa kdaj soočamo s tem, da moramo odpustiti sebi ali drugim, kar zagotovo ni vedno lahko, še posebej, ko so vključena čustva. Ne-odpuščanje vodi v prekinjene odnose, kateri nas izčrpavajo, nam jemljejo življenjsko moč in veselje, znajdemo se sredi mnogih stisk, ustvarjajo se novi problemi, zamere. Odpuščanje sicer ne spremeni preteklosti, niti ne poravna vseh krivic, vendar nam ponuja izhod iz čustvenega ujetništva in omogoči novo življenje…
KDAJ: 5. 4. 2022 ob 17. uri
KJE: TOTI DCA, Ulica Gorkega 34, Maribor
KONTAKTNA OSEBA: nada.kunstek@hospic.si, Nada Kunstek, Hospic OE Maribor

Center Gustava Šiliha in Škofijska gimnazija Antona Martina Slomška
Dan za spremembe bodo preživeli s skupnim druženjem ob prijetnih spoznavnih aktivnostih in delavnici izdelovanja ladjic »6.000.000 ladjic za 6.000.000 žrtev«, ki je dobrodelni projekt v spomin žrtvam genocidov ter današnjim žrtvam človeške ignorance najranljivejših v naši družbi (Projekt Upornik). Ladjice bodo ob priložnosti dostavili na Srednjo ekonomsko šolo in gimnazijo. Odpravili se bodo tudi na sproščujoč sprehod in poskrbeli za čisto okolje v bližnji okolici Centra Gustava Šiliha. Z veseljem sprejmejo še druge goste.
KDAJ: 7.4.2022 OD 9:00 DO 11:00
KJE: Center Gustava Šiliha Maribor, Majcigerjeva 31, 2000 Maribor
KONTAKTNI OSEBI: andreja.sverc@gmail.com, Andreja Šverc, Škofijska gimnazija Antona Martina Slomška in bredabertalanic@gmail.com, Breda Bertalanič, Center Gustava Šiliha Maribor

Zveza prijateljev mladine, Slovenska filantropija in Srednja ekonomska šola in gimnazija
Organizirali bodo druženje v parku na Trgu Borisa Kidriča, kjer se bodo izdelovale ladjice »6.000.000 ladjic za 6.000.000 žrtev« (Projekt Upornik), potekala bo izmenjava oblačil Cunjami in izmenjava predmetov, nastopila pa bo tudi pravljičarka. Obiskovalci dobrodošli.
KDAJ: 8.4. 2022, 9.00 -13.00
KJE: park na Trgu Borisa Kidriča, Maribor (v primeru slabega vremena v prostorih Srednje ekonomske šole in gimnazije)
KONTAKTNA OSEBA: tadeja@zpm-mb.si, Tadeja Dobaj, Zveza prijateljev mladine Maribor

Salezijanski mladinski center
Društvo SMC Maribor bo v okviru Dneva za spremembe letosi z mladimi izvedlo interaktivno delavnico na temo Soustvarjamo skupnost. Namen delavnice je spodbuditi mlade k razmišljanju o skupnosti (kaj sploh to zanje je), razširiti pogled na skupnost in vključiti mlade v procese razmišljanja o soustvarjanju skupnosti in zakaj je to dobro in potrebno.
KDAJ: 8. 4.2022 ob 19.00
KJE: v prostorih Društva SMC Maribor na Engelsova ul. 66, Maribor
KONTAKTNA OSEBA: sanjasmcmb@gmail.com, Sanja Obaha Brodnjak, Salezijanski mladinski center

Društvo TOTI DCA Maribor
Dan za spremembe bo društvo obeležilo z urejanjem zelenega kotička na lokaciji DCA Tabor, Gorkega 34. Načrtujeio čiščenje zelenice – pobiranje kamnov, smeti…, ponovno bodo prekopali gredico, ki so jo že jeseni pripravili za zasaditev rož, najbrž jih bodo tudi zasadili. Pri tem ji bo pomagalo Hortikulturno društvo Maribor. Pridružilo se bo tudi društvo Kneipp Maribor. Dobrodošli so obiskovalci, lahko tudi kak mlajši prostovoljec-ka.
KDAJ: 9. 4. 2022 (ura bo sporočena naknadno)
KJE: TOTI DCA, Ulica Gorkega 34, Maribor
KONTAKTNA OSEBA: holc.m@siol.net, Marjan Holc, Toti DCA

Dom starejših občanov Tezno
V DSO Tezno bodo Dan za spremembe obeležili v soboto, 9. 4. , z izdelvoanjem ladjic »6.000.000 ladjic za 6.000.000 žrtev«. Ker v družbi število okužb s Covidom-19 ne pojenjuje bistveno, večjega števila obiskovalcev še ne sprejemamo. Ladnjide bodo konec aprila dostavili na Srednjo ekonomsko šolo in gimnazijo.

Mariborska kolesarska mreža
Mariborska kolesarska mreža (MKM) bo v okviru Dneva za spremembe 9. aprila 2022 pripravila Dan brez zavor in v sklopu projekta Klima moje soseske 2022 izvedla prvo serijo meritev kakovosti zunanjega zraka (delci PM 2.5). Meritve bomo izvedli s senzorji, pritrjenimi na kolesa naših prostovoljk_cev. Njihove ugotovitve bodo lahko služile kot izhodišče za trajnostne spremembe prometne ureditve v mestu. Vabijo, da se jim pri acijo pridružijo prostovoljke_ci.
KDAJ: 9. 4. 2022, ob 10.00
KJE: Centra mobilnosti Maribor, Partizanska cesta 21, 2000 Maribor
KONTAKTNI OSEBI: mkm.kolesarji@gmail.com, 040 556 459, Žiga in Blaž

Mladinski kulturni center Maribor
Ozelenile_i bodo dvorišče ob Kulturnem inkubatorju in postavile_i reciklirano urbano opremo.
KDAJ: Datum in ura bosta sporočena naknadno.
KJE: Koroška 18, 2000 Maribor
KONTAKTNA OSEBA: doris.spurej@mkc.si, Doris Špurej, MKC

Pekarna Magdalenske mreže
Pekarna Magdalenske mreže bo v sodelovanju z Iniciativo mestni zbor (IMZ) in Organizacijo za participatorno družbo (DOPD) Dan za spremembe, obeležila v soboto, 9. 4. 2022, z zalivanjem 316 dreves, ki so bila posajena med decembrom 2021 in februarjem 2022 ob Radvanjskem potoku. Drevesa sta IMZ in DOPD ob pomoči prostovoljk_cev Pekarne Magdalenske mreže posadila v sklopu projekta Revitalizacija Radvanjskega potoka, ki naslavlja problematiko izginjanja zelenih pasov ob vodotokih kulturne krajine. Za ekološko stabilnost vodotokov in njihove širše okolice, so ti pasovi grmovne in drevesne vegetacije ključnega pomena. Ker mlada drevesa za optimalno rast in dobro ukoreninjenost potrebujejo v prvih nekaj letih veliko količino vode zlasti v sušnih obdobjih (zima 2021/2022), vabijo prostovoljke_ce in prostovoljske organizacije, da se jim pridružijo. Potrebujete vedra za zalivanje in primerna oblačila za blaten teren.
Zaradi velike količine plastičnih in drugih odpadkov ob potoku bo hkrati potekala čistilna akcija.
KDAJ: 9. 4. 2022, 10.00 (v primeru neprimernega vremena, bo akcija prestavljena na drug termin)
KJE: Radvanjski potok, na mostu ob makadamski cesti na Ledino pod Pohorjem. Navodila za pot: iz smeri centra mesta pridite po Ljubljanski ulici, mimo Betnavskega gozda, prečkate Streliško ulico in ste na makadamski cesti za Ledino, kjer bo čez nekaj metrov omenjen most.
KONTAKTNA OSEBA: info@pekarnamm.org, Urška Breznik, Pekarna Magdalenske mreže

Povezava do originalnega članka

Spletno vodstvo / Plečnikova grobnica Družbe Jezusove
2022-04-04 13:00 (Europe/Paris) | Okolica / Instagram, Facebook, Youtube
Predstavitev edinega ohranjenega Plečnikovega dela v Mariboru.
Zopet je prišel čas za skupno akcijo Naprej v preteklost.
Leto 2022 posebno leto za našo kulturo in dediščino, saj obeležujemo 150 letnico rojstva arhitekta Jožeta Plečnika. Prav tako letos praznuje okroglo obletnico Poletna muzejska noč, ki je ena največjih promocijskih akcij slovenskih muzejev in galerij in neprekinjeno deluje že 20 let. Za vse ljubitelje umetnosti smo ponovno pripravili poseben teden brezplačnih spletnih dogodkov. Tema bo letos obarvana v duhu obletnic. Akcijo lahko spremljate tudi na socialnih omrežjih na hashtagih #nočvmuzeju in #Plečnikvmuzeju.
Vabimo vas, da si na naših družbenih omrežjih ogledate predstavitev edinega ohranjenega Plečnikovega dela v Mariboru, grobnice Družbe Jezusove.
Jože Plečnik (1872-1957) velja za najpomembnejšega slovenskega arhitekta 20. stoletja, ki je s svojimi deli zaznamoval predvsem Ljubljano, Dunaj in Prago.

Povezava do originalnega članka

Naprej v preteklost
2022-04-04 13:00 - 2022-04-10 00:00 (Europe/Paris) | Okolica / Instagram, Facebook, Youtube
Skupna kampanja muzejev in galerij pod okriljem Skupnosti muzejev Slovenije
Instagram (@ugm_maribor), Facebook (@ugm.maribor), Youtube (Umetnostna galerija maribor)
Zopet je prišel čas za akcijo Naprej v preteklost. Leto 2022 posebno leto za našo kulturo in dediščino, saj obeležujemo 150 letnico rojstva arhitekta Jožeta Plečnika. Prav tako letos praznuje okroglo obletnico Poletna muzejska noč, ki je ena največjih promocijskih akcij slovenskih muzejev in galerij in neprekinjeno deluje že 20 let. Za vse ljubitelje umetnosti smo ponovno pripravili poseben teden brezplačnih spletnih dogodkov. Tema bo letos obarvana v duhu obletnic. Akcijo lahko spremljate tudi na socialnih omrežjih na hashtagih #nočvmuzeju in #Plečnikvmuzeju.
Program:

Ponedeljek, 4. april 2022, 13.00, IG + FB + YT
Spletno vodstvo / Plečnikova grobnica Družbe Jezusove
predstavitev edinega ohranjenega Plečnikovega dela v Mariboru
vodi: Mojca Štuhec, umetnostna zgodovinarka
Sreda, 6. april 2022, 11.00, IG v živo
Spletno ekspres vodstvo / Anton Nowak
vodi: Andreja Borin, kustosinja razstave
Petek, 8. april 2022, 11.00, IG + FB + YT
Spletno vodstvo ob otvoritvi razstave / Ana Zibelnik
vodi: Simona Vidmar, kustosinja razstave

Vabljeni k ogledu!

Povezava do originalnega članka

Modre urice / Lev, velikani in poljubi v mestnem središču
2022-04-05 15:00 - 16:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Tokrat vas bomo povabili na ustvarjalni sprehod.
Sledili bomo likovnim umetninam po mariborskih trgih in ulicah: rimljanskemu levu, srednjeveškim nagrobnikom, spomenikom velikih osebnosti ter modernim in sodobnim umestitvam, kot so betonske skulpture mariborske Forma vive ali znaki iz cikla Poljubi in objemi Petre Varl. Kako in zakaj so jih postavljali v mestni vrvež in kakšen pomen imajo za mesto in nas, bomo raziskovali v neposrednem stiku z umetninami.
Cena posamezne ustvarjalnice: 5,00 €
Obvezne predhodne prijave: 02 22 94 697, brigita.strnad@ugm.si
Program bo potekal v skladu z navodili NIJZ.

Povezava do originalnega članka

Tudi miši gredo v nebesa
2022-04-05 16:00 (Europe/Paris) | Vetrinjski dvor
Društvo 2 koluta, v sodelovanju z Zavodom MARS Maribor in konzorcijem Film in Maribor, predstavlja lutkovni animirani film.

Razburljivo popotovanje miške in lisjaka je izjemna animirana pripoved o upanju, ljubezni in pogumu v premagovanju na videz še tako nepremagljive stvari. Bojevita miška Hopka in plahi lisjak Beloprsec se po nesrečnem pripetljaju nevede znajdeta v živalskih nebesih. V tem nenavadnem okolju morata pozabiti na svoje naravne nagone in združiti moči na popotovanju po novem svetu. Miška in lisjak po številnih dogodivščinah in nepričakovanih prigodah naposled postaneta najboljša prijatelja.
Film je nastal po knjižni predlogi Miši gredo v nebesa, avtorice Ive Procházkove, ki se v svojih delih pogosto dotakne težjih tem, s katerimi se srečujejo otroci in mladostniki. Knjigo je v slovenskem jeziku leta 2019 izdala Založba Miš.
Za učitelje pripravljamo popoldan s filmsko projekcijo, kratko delavnico in druženjem. Ob popoldanskem druženju s kolegi se potopite v svet gibljivih podob in spoznajte čarobni animirani film Tudi miši gredo v nebesa in tehniko stop animacije.
Za strokovne pedagoške delavce je dogodek brezplačen.
Več o filmu: https://www.filminmaribor.com/event/tudi-misi-gredo-v-nebesa-ogledna-projekcija-s-kratko-delavnico-animacije-za-ucitelje/
Zaradi omejenega števila mest so obvezne prijave:
Hana Repše
E: hana@marsmaribor.org
M: 041 556 332
Film je sinhroniziran v slovenščino. Ogled priporočamo učencem in učenkam I. in II. triade osnovnih šol.
Oglejte si napovednik in obiščite spletno stran filma! V pripravi je tudi pedagoško gradivo, ki bo na voljo konec marca.

Organizator: Zavod Mars Maribor

Povezava do originalnega članka

Pravljična ura za otroke. Pionirska knjižnica Rotovž gostuje v Vetrinjskem dvoru ob 17.00
2022-04-05 17:00 (Europe/Paris) | Vetrinjski dvor
Pravljična ura za otroke
Pionirska knjižnica Rotovž gostuje
V torek, 5. aprila 2022, ob 17. uri v Vetrinjskem dvoru, Vetrinjska ulica 30, Maribor
Spoštovane prijateljice in spoštovani prijatelji Mariborske knjižnice, ker želimo, da je obisk naših prireditev in dogodkov še naprej varna in prijetna izkušnja, vas prosimo za sodelovanje in upoštevanje ukrepov:

v prireditvene prostore vstopamo le, če smo zdravi,
upoštevamo varnostno razdaljo,
uporabljamo maske in si razkužimo roke.

Povezava do originalnega članka

Stane Kocutar - Arhitekt in vinska trta
2022-04-05 17:00 (Europe/Paris) | Sodni stolp na Lentu
Knjižnični cikel – predavanje

STANE KOCUTAR – Arhitekt in vinska trta

Torek, 5. aprila, ob 17. uri v Sodnem stolpu, Pristan 8, Maribor

Letos mineva 150 let od rojstva slovitega arhitekta Jožeta Plečnika, ki ga je predsednik mlade Češkoslovaške republike leta 1920 imenoval za glavnega arhitekta pri prenovi gradu Hradčani. Prenove ni posvetil samo veličastni stavbi in njeni notranjosti pač pa je za veliki finale svojega dela uredil tudi prisojno brežino in po dolgih stoletjih prekinitve obudil gojenje vinske trte ob gradu.

Kakšna je vez arhitekta Plečnika z vinsko trto, kako jo je vključil v zasnovo domačega zimskega vrta v Trnovem in kakšne vezi so se skoraj stoletje kasneje posledično stkale med Prago in Mariborom nam bo v predavanju predstavil Stane Kocutar, agronom in zgodovinar, skrbnik najstarejše vinske trte na Lentu katere potomke prav tako uspevajo ob obzidju Praškega gradu.

Povezava do originalnega članka

To noč sem jo videl
2022-04-05 18:00 (Europe/Paris) | Maribor center / SNG Maribor, Stara dvorana (Slovenska ulica 27, Maribor)
Brezčasna zgodba o času, ki nekatere spremeni v ljudi, druge pa v pošasti.
Avtor: Drago Jančar, Janez Pipan
Režija: Janez Pipan
Scenska balada v treh slikah.
Koprodukcija Drame SNG Maribor, Burgteatra Dunaj, Jugoslovenskega dramskega pozorišta Beograd in Cankarjevega doma Ljubljana.
Drago Jančar je velikan slovenske, evropske in svetovne literature. Brezčasen, mojstrski pripovedovalec se v svojih romanih, novelah, kratkih zgodbah in dramah dotika globokih ran Slovenije in našega širšega kulturnega prostora, tako imenovane Mitteleurope. Njegove zgodbe segajo v bližnjo ali daljno preteklost, v današnji kruti kapitalistični moment, v neimenovane prostore nesvobode, včasih bivajo v metafori ali pa, kot se zgodi le največjim, sestavijo vse elemente pripovedi, vse svoje pisateljske značilnosti in pripovedne kvalitete v brezčasno mojstrovino, kot je roman To noč, ko sem jo videl.
Odrska postavitev romana To noč sem jo videl je eden najambicioznejših umetniških projektov v zgodovini samostojne Slovenije. Nastal bo kot koprodukcija med dunajskim Burgteatrom (pod vodstvom Martina Kušeja), srbskim Jugoslovenskim dramskim pozorištem ter Cankarjevim domom. Koprodukcija z mednarodno zasedbo ni nastala zaradi naključnih povezav, ampak je logična posledica vsebine romana. Pet pripovedovalcev, ki v romanu govorijo pretresljivo zgodbo Veronike Zarnik, je namreč različne narodnosti. Vsak od njih odstira Veronikino usodo z njegove oziroma njene perspektive – srbski oficir Stevan, Veronikin ljubimec, njena dementna mati, nemški zdravnik, hišna gospodinja Joži ter ostareli partizan Jeranek odvijejo zamotan klobčič ljubezni, ljubosumja, poguma, pa tudi krutosti, izdaje, vsega človeškega. Čeprav gre za pet prvoosebnih zgodb, so te polne dogodkov, situacij. Ljubezenska zgodba med Veroniko in Stevanom, vihra druge svetovne vojne, Veronikina končna usoda, pa vsi pisani, izjemno izpisani karakterji, ki kličejo po utelešanju odlične mednarodne igralske zasedbe.
Janez Pipan, ki je pripravil odrsko priredbo in uprizoritev tudi režiral, je intelektualec neznanskih širin, ki se je z Jančarjem srečal že v uspešni postavitvi njegovega romana Katarina, pav in jezuit na odru ljubljanske Drame, ki jo je Pipan dolga leta uspešno vodil. Za uspešno odrsko postavitev takega romana, kot je To noč sem jo videl, ni dovolj “le” režijska vizija. Potrebne so življenjske izkušnje, širina, načitanost, predvsem pa ljubezen in spoštovanje do vsega, kar je človeško, krhko. Pipanova adaptacija teksta ohrani kronološko razdrobljenost, a se nasloni na dele romana, ki so situacijsko najbolj bogati in zanimivi. Gre za sodobni, poetični realizem, kjer se leta izkušenj zrcalijo v umirjeni, dostojanstveni režijski poetiki, ki odlično sovpada z zadržanim, dodelanim, izpiljenim Jančarjevim slogom.

Povezava do originalnega članka

9. urbana likovna kolonija Milena Lah
2022-04-06 00:00 - 2022-04-09 00:00 (Europe/Paris) | Razstavišče Vetrinjski
Umetniki: Krzysztof Bartnik (Poljska), Manja Jerič (Slovenija), Petra Jovanovska (Češka – Makedonija), Slađana Matić Trstenjak (Slovenija), Marijan Mirt (Slovenija) in Gregor Pratneker (Slovenija).

Ustvarjanje umetnikov na koloniji bo potekalo v Likovnem razstavišču Vetrinjski (Vetrinjska ulica 30, Maribor) in po različnih lokacijah v centru mesta.
Kustosinja likovne kolonije in razstave je Kristina Prah.

Organizator: Hrvaško kulturno društvo v Mariboru

Povezava do originalnega članka

Barry Jonsberg – spletni pogovor
2022-04-06 08:30 (Europe/Paris)
BARRY JONSBERG – spletni pogovor

V sklopu 12. festivala Bralnice pod slamnikom in v sodelovanju z MIŠ založbo letos gostimo mladinskega pisatelja Barryja Jonsberga, avstralskega avtorja del Ujemi me, če padem, Pesem, ki jo lahko slišim le jaz in Moje življenje kot abeceda.
O omenjenih knjigah, viziji prihodnosti in našem odnosu do planeta se bo z njim pogovarjal Boštjan Gorenc – Pižama.
Pogovor bo potekal s prenosom v živo preko kanala Youtube Live, v sredo, 6. aprila 2022, ob 8.30 uri. Pogovor bo v angleščini.

Povezava do dogodka: https://www.youtube.com/watch?v=aCkPd29gymU
Dogodek sofinancirajo Javna agencija za knjigo Republike Slovenije, Občina Domžale in Australia Council for the Arts.

Povezava do originalnega članka

Spletno ekspres vodstvo v živo po razstavi Antona Nowaka
2022-04-06 11:00 (Europe/Paris) | Maribor center / Instagram
Zopet je prišel čas za skupno akcijo Naprej v preteklost. Leto 2022 posebno leto za našo kulturo in dediščino, saj obeležujemo 150 letnico rojstva arhitekta Jožeta Plečnika.
Prav tako letos praznuje okroglo obletnico Poletna muzejska noč, ki je ena največjih promocijskih akcij slovenskih muzejev in galerij in neprekinjeno deluje že 20 let.
Za vse ljubitelje umetnosti smo ponovno pripravili poseben teden brezplačnih spletnih dogodkov. Tema bo letos obarvana v duhu obletnic. Akcijo lahko spremljate tudi na socialnih omrežjih na hashtagih #nočvmuzeju in #Plečnikvmuzeju. Vabimo vas na spletno ekspres vodstvo v živo po razstavi slikarja in grafika Antona Nowaka, ki je bil rojen 1865 v Mariboru, vendar je bil do nedavno v slovenskem prostoru povsem neznan. V skupnem projektu sta se Pokrajinski muzej Maribor in Umetnostna galerija Maribor posvetila preučevanju njegovega življenja in ustvarjanja. V UGM je tako na ogled izbor iz njegovih del, ki segajo od slik v maniri akademskega realizma do bolj sproščenega slikarstva z odmevi neo-impresionizma in secesije.

Povezava do originalnega članka

Nanine pesmi z najlepšimi Ježkovimi šansoni in baladami
2022-04-07 15:00 (Europe/Paris) | Dvorana Union, Maribor
5. predstava Mladinskega cikla 2021/2022
Programska knjižica 2021/2022

Glasbena predstava

Zvrhan koš ljubeznivih navihanosti, mesečevih solz, krotenja morja, zvonkega smeha na vrtiljaku ringaraja, čira-čarnih iger, sončnih kažipotov ter žlahtnega soka življenjskih resnic in modrosti se z Ježku lastnim iskrenjem prekopicuje po Naninih pesmih. Prisrčno zbirko pesmi je legendarni slovenski pesnik, pisatelj in humorist napisal za in o svoji vnukinji Nani. Še več, z Naninimi pesmimi se prvikrat zgodi, da zbirka Ježkovih pesmi doživi uglasbitev. S svetlim, božajočim glasom jih odpoje kar sama – sedaj odrasla – vnukinja Nana.
V stihe presijana zgodba dedka in vnukinje je neskončna hvalnica otroštvu, zvrhana srčne topline. Izpod peresa Frana Milčinskega – Ježka se seli naravnost v srca vseh zvezdogledov in za vedno ustvarja ljubečo povezanost ne zgolj dedka in vnukinje, temveč vseh življenj: tistih, ki se bližajo večeru življenja, in tistih, ki šele brstijo v svet.

Povezava do originalnega članka

konS ≡ BridA: Izdelava vesoljskih plovil
2022-04-07 17:00 - 19:00 (Europe/Paris) | Kulturni inkubator
KonS – Platforma za sodobno raziskovalno umetnost in Mladinski kulturni center Maribor ter umetniški kolektiv BridA v četrtek, 7. aprila, ob 17. uri vabijo na brezplačno delavnico izdelave vesoljskih plovil.
Delavnica bo zajemala izdelavo vesoljskih plovil in razumevanje potovanja po vesolju. Znanstveno tehnološki napredek nam je v zadnjih desetletjih omogočil, da lahko danes bolje razumemo vesolje in ovire ki nas čakajo pri potovanju na druge planete. Človeštvo je skozi zgodovino premagalo meje svojih fizičnih in mentalnih sposobnosti. Tako kot znanost in tehnologija, je pri osvajanju vesolja pripomogla velika mera kreativnosti in ustvarjalnosti. Umetniške in vizionarske stvaritve so skozi vso zgodovino navdihovale znanstvenike pri projektiranju vesoljskih plovil, ki so prvega človeka popeljala v neizmerno vesolje.
Z uporabo različnih materialov ter veliko mero umetniškega navdiha bodo sodelujoči izdelali izdelek, ki bo hkrati imel tudi funkcijo letenja. S strokovno pomočjo mentorjev bodo sestavili raketne modele, ki bodo lahko vzleteli s pomočjo vodnega tlaka. Za izstrelitev vodnih raket bomo skupaj izdelali tudi vzletno rampo, ki bo omogočala varno izstrelitev vodne rakete na daljavo.
Delavnice so brezplačne. Za udeležbo ni potrebnega predznanja in dodatnega orodja.
Število udeležencev je omejeno, zato je potrebna prijava na tej povezavi oz. klikom na spodnji gumb. V primeru, da bo število prijavljenih preseglo kapacitete, vas bomo o tem ter o morebitnem novem datumu izvedbe delavnice tudi obvestili.

PRIJAVI SE

Dogodek bo potekal v skladu z navodili in priporočili NIJZ in ob upoštevanju vseh varnostnih ukrepov za preprečevanje širjenja okužbe COVID-19.
Projekt KONS vzpostavlja mrežo vozlišč in laboratorijev po vsej Sloveniji, ki se medsebojno dopolnjujejo v ekosistem dejavnosti za kritičen razvoj prihodnosti.

foto: BridA

Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

»EVROPSKI HAVAJI« - AZORI
2022-04-07 19:00 (Europe/Paris) | Večnamenska dvorana
Evropske Havaje sestavlja devet raznolikih vulkanskih otočkov razmetanih sredi Atlantskega oceana. Na tretjini poti med Lizbono in New Yorkom, ležijo v geološkem središču sveta. Tukaj je zrasel najvišji vrh Portugalske, Pico z višino 2351 m in tukaj je prisotno veliko barvnih kontrastov med modrino oceana, belino oblakov, zlatim soncem, zeleno pokrajino in črno vulkanološko skorjo. Barvite rože, prinešene iz celega sveta, poudarijo barviti kaos otočja. Vsak otok je zgodba zase,

svet zase, življenje zase in potovanje po Azorih je enako potovanju po devetih raznolikih si deželah. Kdor jih enkrat obišče je za vedno zaznamovan. Od kar jih obiskujem, to je zadnjih deset let, sem obiskal sedem njih in za vas pripravil kolaž Azorskih otokov, z izbranimi fotografijami in otoškimi posebnostmi. Zakaj se otoki Flores, Graciosa, Terceira, Pico, Faial, Sao Miguel, Sao Jorge, Corvo in Santa Maria imenujejo ravno tako?, zakaj je v teh vodah ogromno sesalcev, pa na kopnu toliko
vulkanov,… in zakaj so ti otoki tako zeleni in posajeni s toliko raznolikim rastjem,… in še sto zakajev, ki se rojevajo v naših glavah. Svoje odgovore poiščite na mojem predavanju, poleg tega zveste še veliko več o tem in onem.
Ali ste vedeli da:
– Azorski anticiklon vpliva na vreme pri nas,
– da so Azori odigrali pomembno vlogo na poti proti zmagi v 2. sv. vojni,
– da se je tukaj nahajalo svetovno središče prvih telekomunikacijskih kablov,
– da so tukaj pristajala prva hidro leta, ko so prvič preletavali Atlantski ocean (20. st.),
– da se tukaj ustavi vsaka jadrnica, ki prihaja iz smeri ZDA,
– da se tukaj nahaja najboljši bar na svetu Peter Sport,
– da je tukaj največja zasebna in javna zbirka umetnosti upodobljene na kitovih kosteh in zobeh,
– da se tukaj nahajajo edine plantaže čaja in kave v Evropi,
– da je tukaj doma najslajši ananas na svetu in da raste dve leti,
– da se tukaj nahaja botanični vrt uvrščen med najlepše evropske,
– da so azorčani odkrili Novo Funlandijo in Grenlandijo in da je tukaj pokopan brat Vasca da Gamme,
– da so otoki, med drugim, dobili nagrado za najbolj avanturistično evropsko destinacijo leta 2020 (WTA) in nagrado za najboljšo Atlantsko destinacijo (ITB fair Berlin),

Organizator: Društvo popotnikov Vagant, Maribor

Povezava do originalnega članka

MI2 v Vinoteki Rožmarin
2022-04-08 00:00 (Europe/Paris) | Maribor center / Vinoteka Rožmarin (Gosposka ulica 8, Maribor)
Pogrešamo iskrive večere ob dobri glasbi! Kaj pa vi?
Čas je, da Vinoteko Rožmarin ponovno napolnimo z nasemjanimi obrazi, dobro energijo in glasbo, ki požene kri po žilah. Otvoritev koncertne sezone pričenjamo kot se spodobi!
Z LEGENDARNIMI ŠTAJERSKIMI ROKERJI MI2
Črtica, Pojdi z menoj v toplice, Čista jeba, Zbudi me za 1. maj, Sladka kot med in Samo tebe te imam so dovolj, da se nam naježi koža, zariše smeh na obrazu in zazibajo boki.
Petek, 8. 4. 2022 (točno uro še javimo)
Vstopnice na voljo v Rožmarinu, Popru, Hotelu Maribor in na Eventimu.
Cena vstopnic: 22 € v predprodaji / 25 € na dan koncerta

Naj vas glasba ponese!
Vstop na koncertno dogajanje bo omogočen le polnoletnim obiskovalcem, ki izpolnjujejo PCT pogoj. Prireditev bo izvedena ob upoštevanju veljavnih navodil in priporočil NIJZ za preprečevanje širjenja okužbe z virusom SARS-CoV-2.

Povezava do originalnega članka
